Lehdistötiedote 
julkaisuvapaa heti

Pelikaanimies teatterilevitykseen Benelux-maissa

Liisa Helmisenohjaama perhe-elokuva  Pelikaanimies on myyty elokuvateatterilevitykseen Benelux-maihin. Elokuvan hollantilainen levittäjä on maineikas A-Film. Pelikaanimiehen ensi-ilta Hollannin valkokankailla on marraskuussa 2005.

Suomessa elokuva on ollut teatterilevityksessä jo lähes puoli vuotta ja elokuva on edelleen 20 katsotuimman elokuvan joukossa. Kristiansandin elokuvafestivaaleilla Pelikaanimiehelle myönnettiin kunniamaininta ja elokuva on saanut loistavaa palautetta myös muilla alan festivaaleilla. Tribecan elokuvafestivaaleilla New Yorkissa lehdistö (m.m. Variety ja Los Angeles Times) ylistivät elokuvaa, Monsters and Critics kehui päänäyttelijä Kari Ketosen fyysisen ilmaisun selkeästi peittoavan Tom Hanksin suoritukset Bigissä ja Terminaalissa. 

Festivaalikierros jatkuu New Yorkin, New Port Beachin, Toronton, Montrealin  ja Kristiansandin jälkeen kesällä Euroopassa mm. Amsterdamin, Munchenin, Sheffieldin, Poznanin, Zlinin ja Sodankylän elokuvafestivaaleilla, Brisbanessa Australiassa, Minnesotassa Yhdysvalloissa sekä portugalin kielelle dubattuna Brasiliassa. Syksyllä elokuva nähdään m.m. Israelin, Intian ja Iranin elokuvafestivaaleilla.
 
 Pelikaanimieson suomalais-ruotsalainen yhteistuotanto. Suomalainen tuotantoyhtiö Lumifilm Oy on aiemmin tuottanut mm. kansainvälisesti palkitut ja levitetyt animaatioelokuvat Turilas & Jäärä ja Urpo & Turpo sekä Tove Janssonista ja Tuulikki Pietilästä kertovat dokumenttielokuvat Tove ja Tooti Euroopassa ja Haru, yksinäisten saari. Ruotsalainen yhteistuottaja Anita Oxburgh Migma Filmistä on kansainvälisesti arvostettu elokuva-alan vaikuttaja. 

Elokuvan tuotantoa ovat rahoittaneet Suomen elokuvasäätiö, Nordisk Film och TV fond, Svensk Filminstitut, Svenska kulturfonden ja Eurimages. YLE TV2 ja FST sekä Islannin televisio RUV ovat ennakko-ostaneet elokuvan. Suomen kulttuurirahasto, Valtion elokuvataidetoimikunta ja Media Plus ovat tukeneet hankkeen ennakkosuunnittelua. Elokuvaa levittää Suomessa ja Ruotsissa Buena Vista International.

Lisätietoja:
Suomen elokuvasäätiö: Satu Elo, (09) 6220 3020, satu.elo@ses.fi
Tuottaja Hanna Hemilä, 0400 512 205, 
Toimistosihteeri Outi Gaib, 040 5139957,  
www.lumifilm.fi
www.pelikaanimies.fi